Наступная кніга Храмы і манастыры Беларусі ХІХ стагоддзя ў складзе Расійскай імперыі. Перастварэнне спадчыныякая зяўляецца працягам і завяршэннем даследавання вялізнага гістарычнага пласта манастырскага і храмавага дойлідства Беларусі, пабачыла свет у 2010 годзе зноў жа ў маскоўскім выдавецтве Прагрэс-Традыцыя. Як адзначалі рэцэнзенты, няпроста знайсці сярод сучасных даследаванняў такое, дзе прыналежнасць мастацтва да геапалітычных працэсаў была б выяўлена так яскрава, як тут. Сапраўды, калі чытаеш кнігу, ствараецца ўражанне, што гэта не спецыфічная рэч, якая датычыцца дойлідства, а сапраўдная кніга па гісторыі Беларусі ў няпростым ХІХ стагоддзі. Акрамя зноў жа вялікага абёму архіўных матэрыялаў, у тэксце прыводзяцца тагачасныя пісьмовыя крыніцы аб вырашэнні беларускага пытання, якое непазбежна паўстала пасля трох падзелаў Рэчы Паспалітай і далучэння нашых земляў да Расійскай імперыі. Аказалася, што гэта адметны край са сваім тварам, зусім нязвыклы для расійскага розуму і вока. 